Հիմնականօրէն այդ տարիներուն էր, որ հասկցայ, թէ գիտելիք ստանալու ձգտումն է, որ կը բանայ ազատութեան ճանապարհը: Արդէն բացայայտած էի ոսկէ երիտասարդութեան փոթորկուն կեանքին հաճոյքն ու պատասխանատուութիւնը, բայց երջանիկ էի նաեւ մարդոց նայուացքներէն հեռու իմ նստակեաց կեանքով: Մեր արմատները կը պաշտպանեն մեզ եւ կը կարծեմ՝ իմաստուն կը դարձնեն: Ես երկու հեռանկար ունէի՝ դաշնամուր եւ թատրոն: Դաշնամուր նուագել սիրած եմ փոքր տարիքէս, անիկա այսօր ալ իմ տարերքս է: Թատրոնը բացայայտեցի պատանութեան շրջանին: Իսկական յայտնութիւն մըն էր բեմին վրայ ըսել այն, ինչ որ այդքան շատ կարդացած էի մեծ մօրս հետ: Լսել միւս դերասանները, միասին խաղալ, մարդիկը խնդացնել եւ յուզել: